San Pietro di Castello

San Pietro di Castello je mali otok u Venecijanskoj laguni na sjeveroistoku Castella, kvarta (sestiera) koji je po otoku dobio ime. Geografija Otok San Pietro di Castello je dug 380 i širok 245 metara, te ukupne površine 6 hektara ili točnije 62.612 m². Historija Otok se u 6. vijeku zvao Olivolo i bio je poznat po kaštelu koji se nalazio na njemu, što je uz Rialto bilo jedno od prvih naselja u Venecijanskoj laguni. Od 7. vijeka Olivolo je sjedište Venecijanske patrijarhije i to je bio sve do 1807. godine. U 9. vijeku izgrađena je crkva San Pietro di Castello i bila je sjedište patrijarhije i katedrala Venecije, a ne kao što se uobičajeno misli Bazilika sv. Marka koja je zapravo bila crkva venecijanskih duždeva. Na otoku se nalazi i veliki park San Pietro, jedna od rijetkih zelenih oaza u Veneciji. Otok se zvao Olivolo jer su na njemu tad rasle masline, ili pak zbog svog oblika koji liči na plod masline. Otok je bio razdvojen kanalima San Pietro i Rio de Quintavale sve do 19. vijeka kada su izgrađena dva drvena mosta, San Pietro i Quintavalle. Izvori Vanjske veze Venedig Inseln Arhivirano 2011-01-10 na Wayback Machine-u (de)